cyanic-selkie/wikianc huggingface dataset:
Rafsegulgeislun
Báðar þessar leiðir eru rétt leið til að lýsa hegðun rafsegulbylgja. Þetta er hið torskilda tvíeðli ljóss.
Rafsegulgeislun þarf ekki efni til að berast um í (ólíkt hljóðbylgjum).
Hraði rafsegulbylgja
Í tómarúmi ferðast rafsegulbylgjur með ljóshraða, en þegar þær ferðast í gegnum efni rekast þær á efnið og ferðast því hægar. Hraðinn er háður eiginleikum umhverfisins og má lýsa með rafsvörunarstuðli (\varepsilon) og segulsvörunarstuðli (\mu).
Ljóshraðinm í tómarúmi er því:. Þegar ljós ferðast í efni stækka þessir stuðlar og því verður ljóshraðin minni.
Nageia fleuryi
Nageia fleuryi er sígrænt tré (að 30m hátt) frá Kína og Indókína.
UN Women
UN Women (fullt nafn: United Nations Entity for Gender Equality and the Empowerment of Women „stofnun Sameinuðu þjóðanna um kynjajafnrétti og valdeflingu kvenna“) er stofnun innan Sameinuðu þjóðanna og sú eina sem starfar eingöngu í þágu kvenna og jafnréttis. Hlutverk UN Women er að vinna að markmiðum Sameinuðu þjóðanna sem snúa að efnahagslegri og pólitískri valdeflingu kvenna og útrýmingu ofbeldis gegn konum. Samtökin hafa starfandi landsnefndir í 13 löndum en styrkja verkefni um allan heim í þágu bættrar stöðu kvenna í gegnum sérstakar svæðisskrifstofur. Starfsemi UN Women skiptist í nokkra málaflokka og styrkja samtökin verkefni þar að lútandi. Höfuðstöðvar samtakanna eru í New York en auk starfsfólks koma að samtökunum fjöldinn allur af sjálfboðaliðum og velunnurum sem leggja til bæði vinnu sína og stuðning.
Saga og hlutverk
UN Women varð til við samruna UNIFEM og þriggja annarra systurstofnanna innan SÞ árið 2011. Samtökin fara með umboð SÞ til að vinna að kynjajafnrétti og stuðla að jákvæðri stefnumótun á grundvelli jafnréttissjónarmiða og alþjóðalögum um réttindi kvenna. Starf UN Women skiptist í sjö ólíka málaflokka sem allir hafa það markmið að efla efnahagslega og pólitíska valdeflingu kvenna og útrýma ofbeldi gegn konum. Samtökin veita þannig bæði tæknilegan og fjárhagslegan stuðning til verkefna sem tengjast þessum málaflokkum:
Fjármögnun og verkefni
Starfsemi og fjármögnun UN Women byggist eingöngu á frjálsum fjárframlögum aðildarríkja SÞ, einkaaðila og frjálsra félagasamtaka. Landsnefndir á vegum UN Women eru starfandi í 13 löndum og er hlutverk þeirra að vekja athygli á þörfum kvenna í fátækari ríkjum heimsins í gegnum starfsemi UN Women, afla fjár til að styrkja verkefni og hvetja ríkisstjórnir sínar til virkrar þátttöku. Þau verkefni sem UN Women styrkir eru unnin í samræmi við svæðisbundinn veruleika og þau vandamál og ógnir sem konur standa frammi fyrir, þá einkum í Afríku, Asíu og Kyrrahafi, Suður Ameríku og Karíbaeyjum, Mið- og Austur Evrópu og fyrrum Sovétlýðveldum. Þeim fjármunum sem er aflað er skipt í tvo sjóði, annan sem fjármagnar verkefni sem tengjast þátttöku kvenna í stjórnmálum og efnahagslífinu og hinn sem fjármagnar verkefni til afnáms ofbeldis gegn konum.
Rauðúlfs þáttur
Rauðúlfs þáttur er stutt táknsaga varðveitt í nokkrum íslenskum miðaldahandritum. Höfundur er óþekktur en virðist hafa verið kirkjunnar maður, uppi á 12. eða 13. öld. Sagan segir frá heimsókn Ólafs helga til Rauðúlfs (einnig nefndur Rauður og Úlfur) bónda í Eystridölum í Noregi, skemmtun þeirra um kvöldið og næturdvöl Ólafs í kringlóttri svefnskemmu sem var fagurlega skreytt og snerist að auki. Einnig segir þátturinn frá sérkennilegum draumi konungs og ráðningu Rauðúlfs á honum. Í sumum handritum er þátturinn felldur inn í Ólafs sögu helga hina meiri.
Heimsóknin
Þátturinn segir frá ferð Ólafs helga ásamt fylgdarliði, þ.á m. drottningu og biskupi í Eystridali (nú Österdalen) sem um þær mundir var frekar afskekktur staður í Noregi, nærri landamærum Svíþjóðar. Hann kemur til Rauðúlfs og fjölskyldu hans sem höfðu verið sökuð um nautgripaþjófnað. Rauðúlfur og synir hans tveir, Dagur og Sigurður, reynast spakir að viti og vel að sér í stjörnufræði, tímatali, fýsíógnómíu og fleiru. Í veislu um kvöldið skemmta menn sér við að lýsa hæfileikum sínum og metast um þá. Að því loknu er konungi og fylgdarliði hans vísað til nýbyggðrar svefnskemmu þar sem þeim er ætlað að sofa um nóttina.
Svefnskemman
right|thumb|230px|Grunnmynd svefnskemmunnar.
Rými og skreytingum svefnskemmunnar er lýst ítarlega. Skemman var kringlótt með fjórum útdyrum og var jafnlangt milli þeirra allra. Hvolfþak var á skemmunni og var því haldið uppi af tuttugu stoðum í hring. Húsinu var skipt í fjórðunga (líklega ber að skilja það svo að gangar hafi legið inn að miðju frá útdyrunum fjórum). Húsinu var einnig skipt í þrennt: Í miðjunni var kringlóttur pallur með þrepum, en rýminu umhverfis hann var skipt í tvennt af girðingu sem lá milli stoðanna tuttugu. Á miðpallinum var stór rekkja sem Ólafi var ætlað að sofa í. Rúmstólparnir voru skreyttir gylltum koparkúlum og út úr stólpunum voru járnslár með þrískiptum kertum. Fylgdarliði konungs var skipað niður svo: Drottning og þjónustumeyjar hennar voru í rýminu á vinstri hönd konungi, biskup og klerkar voru konungi á hægri hönd, þrír lendir menn, nafngreindir, voru við höfðalag konungs og aðrir þrír við fótagafl hans. Tuttugu menn eru sagðir vera samanlagt í hverju hólfi innri hringsins (80 alls) en fjörtíu í ytri hringnum.
Þar sem Ólafur konungur lá í rekkju sinni sá hann að hvolfþakið var skreytt myndum sem sýndu allt sköpunarverkið, með guð í miðju, í veldishring, en út frá honum englasveitirnar, himintungl, ský og vindar, þvínæst gróður og dýr og yst og neðst sjór og sævarbúar. Ytra þakið (utan við súlurnar) var skreytt myndum af afrekum fornkappa. Einnig virtist konungi húsið snúast.
Rannsóknir á Rauðúlfs þætti
Snemma var bent á að Rauðúlfs þáttur byggði að nokkru leyti á draumi Nebúkadnezars í Gamla Testamentinu. Hann dreymdi stórt líkneski gert úr ýmsum efnum svo sem gulli, kopar, járni og svo framvegis. Daníel spámaður túlkaði drauminn sem ris og fall heimsvelda. Ýmislegt er líkt með atburðum í veislu Rauðúlfs og mjög ýkjukenndri veislu Karlamagnúsar í Miklagarði í franska söguljóðinu Jórsalaferð Karlamagnúsar Voyage de Charlemagne à Jérusalem et à Constantinople. Franska söguljóðið segir einnig frá kringlóttu húsi sem snýst. Það hús hefur aftur á móti verið borið saman við bústað Sólar í grískum miðaldarómönsum. Síðari rannsóknir benda til þess að Rauðúlfs þáttur sé allegórískur og saminn til þess að festa heilagleika Ólafs í sessi. Þessi áhrif nást með kosmólógískum táknum sem úir og grúir af í skemmunni, en allegóríur sem byggjast á slíkum táknmyndum þekkjast vel frá miðöldum. Líta megi á hina hringlaga svefnskemmu sem forboða kirkjunnar og jafnframt sem líkan af alheiminum. Róðan er, samkvæmt þessum rannsóknum, spegilmynd hússins, á sama hátt og á miðöldum var litið á manninn sem örmynd eða spegilmynd alheims (mikrokosmos). Miðpallur hússins samsvarar mannshöfði og skreytingar innan á hvolfþakinu samsvara neðri hlutum líkamans. Höfundur þáttarins lætur Ólaf liggja í húsinu miðju, í rekkju sem var umkringd táknum sem tengja hana við hina Nýju Jerúsalem (4x3 kerti), sem var táknrænn staður Krists í Opinberunarbókinni. Áhrif þessara táknmynda á klerklærðan lesanda eru þau að upphefja Ólaf og staðfesta heilagleika hans. Húsið í heild er táknmynd alheimsins (sköpunarverksins) en það er jafnframt táknmynd mannsins, sem hafði jarðneskan og fjórskiptan líkama (gerðan af fjórum höfuðskepnum, vatni, eldi, lofti og jörð) og himneska, miðlæga og óskipta sál (miðpallurinn). Með þetta í huga gætu miðaldaklerkar hafa haft gagn að sögunni til andlegrar iðkunar. Táknmál Rauðúlfs þáttar líkist því sem Hildegard frá Bingen beitti í guðfræðilegum ritum sínum (sem einnig byggðust á kosmólógískum sýnum) og kemur einnig víða fram í Íslensku hómilíubókinni og samsvarandi riti norsku, en þessi verk öll endurspegla táknmál sem útbreitt var innan miðaldakirkjunnar og kemur fram á ýmsum öðrum vettvangi, s.s. byggingarlist, helli ástarinnar í Tristan og Ísold eftir Gottfried von Strassburg , og í Enchiridion, riti eftir Bretann Byrhtferth svo dæmi séu nefnd.
Actinidia sorbifolia
Actinidia sorbifolia er klifurrunni í Actinidiaceae ætt. Hún er einlend í Kína (Guizhou, Hunan og Sichuan.).
Herkænskuleikur
Orustan um Wesnoth er herkænskuleikur þar sem spilarar spila til skiptis|thumbnail Herkænskuleikur er þannig tölvuleikur að áhersla er lögð á kænsku, rökhugsun og að vinna eftir áætlun til að sigra leikinn. Vanalega er herkænskuleikjum skipt í fjórar tegundir eftir því hvort leikurinn byggist á að spilarar spila til skiptist eða hvort hann er rauntímaherkænskuleikur og hvort áhersla í leiknum er á rökfræði leiksins eða á hvernig er leikið.
Þjóðvegur 34
Þjóðvegur 34 eða Eyrarbakkarvegur er 24 kílómetra langur vegur í Árborg og Ölfusi. Hann liggur frá Hringveginum við Ölfusárbrú, um Eyrarveg á Selfossi og niður eftir gamla Sandvíkurhreppi, framhjá Eyrarbakka og yfir Óseyrarbrú, um Hafnarskeið til Þorlákshafnarvegar.
Hnubbar
Hnubbar (fræðiheiti: Hyracoidea) eru ættbálkur spendýra.
Ingigerður Birgisdóttir
thumb|right|Skjaldarmerki Bjälbo-ættar. Ingigerður Birgisdóttir (um 1180 – eftir 1210) var sænsk hefðarkona á 13. öld og drottning Svíþjóðar frá 1200 þar til manni hennar, Sörkvi yngri, var steypt af stóli árið 1208.
Ingigerður var af Bjälbo-ætt, dóttir Birgis jarls Brosa og konu hans Brígiðu Haraldsdóttur, sem var dóttir Haraldar gilla Noregskonungs og hafði áður verið gift Magnúsi Hinrikssyni Svíakonungi. Ingigerður giftist Sörkvi konungi árið 1200 eftir að Benedikta Ebbadóttir, fyrri kona hans, lést. Faðir hennar var annar valdamesti maður Svíþjóðar en þegar hann lést 1202 lýsti gerði Sörkvir konungur ársgamlan son þeirra Ingigerðar, Jóhann, að jarli í hans stað og lýsti hann höfuð Bjälbo-ættar.
Árið 1204 kom til deilna milli konungsins og ættingja Ingigerðar og eftir að þrír synir Knúts Eiríkssonar Svíakonungs féllu í bardaga við menn Sörkvis konungs í orrustunni við Älgarås varð fullkominn fjandskapur þar á milli. Ingigerður reyndi að sætta mann sinn og ætt sína en það tókst ekki. Sörkvi var steypt af stóli 1208 og árið 1210 féll hann í orrustunni við Gestilren, þegar hann reyndi að ná völdum að nýju.
Ekkert er vitað um ævi Ingigerðar eftir það og óvíst er hvenær hún dó þótt ártalið 1230 hafi verið nefnt. Jóhann sonur hennar varð konungur 1216 en hann dó 1222.
1698
Árið 1698 (MDCXCVIII í rómverskum tölum) var 98. ár 17. aldar. Það hófst á miðvikudegi samkvæmt gregoríska tímatalinu eða laugardegi samkvæmt júlíska tímatalinu sem er tíu dögum á eftir.
Atburðir
thumb|right|Aftaka streltsívarðanna á [[Rauða torgið|Rauða torginu í nóvember 1698 á málverki frá 1881 eftir Vasilíj Súrikov.]]
Slímsveppir
Myxogastria (ICZN) eða Myxogastrea (ICBN), er flokkur lífvera sem inniheldur 5 bálka, 14 ættir, 62 ættkvíslir, og 888 tegundir. Þeir eru yfirleitt kallaðir slímsveppir. Þeir eru þó líklega ekki sveppir, þó að þeir eigi margt sameiginlegt þeim.
Flokkurinn Myxogastria er með heimsútbreiðslu, en er algengari á tempruðum svæðum. Tegundirnar finnast helst í opnum skógum, einnig í eyðimörkum, undir snæhulu og undir vatni. Þeir finnast einnig á berki trjáa, oft hátt í krónunni. Flestar tegundirnar eru mjög smávaxnar, en einstaka geta orðið 1m í þvermál og upp undir 20kg.
Fræðiheitið Myxomycota kemur úr forngrísku orðunum μύξα myxa, sem þýðir "slím", og μύκης mykes, sem þýðir "sveppur". Heitið Myxogastria var kynnt 1970 af Lindsay Shepherd Olive til að lýsa ættinni Myxogastridae. Sænski sveppafræðingurinn Elias Magnus Fries lýsti mörgum slímsveppum sem Myxogasteres 1829. Sumir telja Myxomycota vera sjálfstætt ríki, með óstaðfesta ættartölu ætta og bálka.
Öreindafræði
Öreindafræði eða háorkueðlisfræði er grein innan eðlisfræðinnar, sem reynir að lýsa eiginleikum og víxlverkun efnis og geislunar. Staðallíkanið lýsir öreindum og víxlverkun þeirra. Einnig er fjallað um grunnkraftana fjóra: sterka og veika kjarnakraftinn, rafsegulkraftinn og þyngdarkraftinn.
Við rannsóknir í öreindafræði eru notaðir orkumiklir eindahraðlar, sem skjóta samstæðum öreindum, t.d. róteindum af miklu afli þannig að þær rekast hverjar á aðra. Við áreksturinn myndast aragrúi annarra einda sem eru rannsakaðar nákvæmlega til að fá vitneskju um innri gerð eindanna sem rákust saman.
CERN er stærsta öreindarannsóknastofa í heimi, en hún er norðvestur af Genf í Sviss á landamærum Frakklands og Sviss. Stóri sterkeindahraðallinn liggur um bæði löndin.
Central Intelligence Agency
Megin hlutverk stofnunarinnar er að safna og greina upplýsingar um ríkisstjórnir, fyrirtæki og ríkisborgara annarra landa til þess að geta ráðlagt bandarískum yfirvöldum við stefnumótun. Þar til í desember 2004 var CIA í raun megingreiningardeild bandarískra yfirvalda en þá voru sett lög um stofnun miðlægrar greiningardeildar, Director of National Intelligence (DNI), sem tók yfir hluta af starfsemi CIA. DNI er miðlæg greiningardeild sem starfar einnig með greiningardeildum annarra stofnana, svo sem alríkislögreglunnar FBI og greiningardeildum hersins, en samkvæmt lögum má CIA ekki fjalla um mál innan Bandaríkjanna.
Fall (málfræði)
Hér er listi yfir þau föll sem til eru í ýmsum tungumálum. Alls ekki öll tungumál hafa orð sem beygjast í föllum, raunar mjög fá, en þó er upptalningin hér að neðan hvergi tæmandi.
Fall
Fall getur verið:
Connecticut
Höfuðborg fylkisins heitir Hartford en stærsta borg fylkisins heitir Bridgeport. Um 3,6 milljónir manns búa í Connecticut (2020).
Þétteðlisfræði
Þétteðlisfræði eða storkufræði er víðtæk grein innan eðlisfræðinnar, sem fjallar um stórsæja eiginleika þéttefnis, t.d. rafleiðni, fasaskipti og seguleiginleika og beitir aðferðum skammtafræðinnar til að tengja saman smá- og stórsæja eiginleika þéttefnis.
Magnús berfættur
Magnús berfættur (1073 – 1103) var konungur Noregs á árunum 1093 – 1103. Hann var herskár konungur og hefur oft verið kallaður síðasti víkingakonungurinn.
Magnús sigldi svo suður á bóginn og rændi og ruplaði í Danmörku og Svíþjóð og vildi stækka ríki sitt en tókst með naumindum að sleppa undan Svíum á flótta. Friður var svo saminn á Konungahellu sumarið 1101 og var ákveðið að landamæri ríkjanna skyldu vera eins og þau höfðu áður verið. Magnús vann því engin lönd með herferðinni til Svíþjóðar en fékk hins vegar Margréti dóttur Inga Svíakonungs fyrir eiginkonu og var hún síðan kölluð friðkolla.
Magnús fór í vesturvíking 1098-1099; fór fyrst til Orkneyja og tók Orkneyjajarla til fanga, hélt síðan til Suðureyja og síðan Manar og allt suður til Wales og herjaði og rændi. 1102 fór hann aftur af stað með mikinn her og hugðist styrkja ríki sitt á Bretlandseyjum og herja á Írlandi og fékk raunar Mýrkjartan (Muircheartach Ua Briain) Írakonung í lið með sér. Þeir unnu Dyflinni og mestalla austurströnd Írlands en þegar halda skyldi heim á leið fór Magnús á land með hluta liðs síns í könnunarferð. Þá komu Írar að þeim, ráku þá í sjálfheldu í mýrlendi og þar féll konungur.
Magnús átti engin börn með Margréti drottningu sinni en með frillum átti hann synina Eystein, Sigurð Jórsalafara og Ólaf og dæturnar Ragnhildi og Þóru, konu Lofts Sæmundssonar frá Odda og móður Jóns Loftssonar.
Denys Page
Sir Denys Lionel Page (1908 – 1978) var breskur fornfræðingur og textafræðingur, sem fékkst einkum við forngrískar bókmenntir.
Hann kenndi grískar og latneskar bókmenntir í Oxford og fornfræði á Christ Church.
Bombus wurflenii
Hún er yfirleitt svört með rauðgulan enda. Drottningar eru 19 - 22 mm langar, þernur 13 - 16 mm og druntar 14 til 16 mm. Tungan er mjög stutt, og kjálkarnir kröftugir.
Konungahella
thumb|right|Konungahella. Myndskreyting við Sögu Magnúsar blinda og Haraldar gilla, útg. 1890. Konungahella var miðaldabær í Bohúsléni sem áður var hluti af Noregi, en hefur tilheyrt Svíþjóð frá árinu 1658. Á 12. öld var bærinn stundum aðalaðsetur Noregskonunga og helsta valdamiðstöð ríkisins.
Konungahella var rétt vestan við þar sem nú er sænski bærinn Kungälv. Bærinn var áður rétt við suðurlandamæri Noregs og því hernaðarlega mikilvægur, auk þess sem þar var blómlegur verslunarstaður. Konungar Norðurlanda hittust þar oft þegar semja þurfti frið eða semja um hjúskap eða annað. Sigurður Jórsalafari reisti þar kastala og gerði bæinn að höfuðstað sínum. Vegur Konungahellu var mestur á fyrsta þriðjungi 12. aldar. Árið 1135 réðust Vindar á Konungahellu, brenndu kastalann og rændu bæinn, og segir Snorri Sturluson að Konungahella hafi aldrei náð að rétta almennilega úr kútnum eftir það og Björgvin tók við höfuðstaðarhlutverkinu. Bærinn var þó áfram mjög mikilvægur vegna legu sinnar, fram á 14. öld að minnta kosti.
Jón Loftsson í Odda ólst upp í Konungahellu til ellefu ára aldurs.
Listi yfir forseta Frakklands
Fimmta lýðveldi Frakklands (1958- )
Liste der Staatsoberhäupter Frankreichs
Evelyn Waugh
Arthur Evelyn St. John Waugh (28. október 1903–10. apríl 1966), kunnur sem Evelyn Waugh, var enskur rithöfundur. Hann er þekktastur fyrir skáldsögur sínar en ritaði einnig ævisögur, ferðabækur og greinar í dagblöð og tímarit. Á meðal frægustu verka hans eru Decline and Fall (1928), Handfylli moldar (A Handful of Dust, 1934) og Endurfundir á Brideshead (Brideshead Revisited, 1945). Waugh er almennt talinn einn af mestu stílistum enskrar tungu á 20. öld.
Ævi
Waugh fæddist og ólst upp í Hampstead í London. Faðir hans, Arthur, var háttsettur starfsmaður hjá útgáfurisanum Chapman & Hall og ritaði auk þess um bókmenntir í dagblöð. Hann sendi son sinn í heimavistarskóla, Lancing College í Vestur-Sussex, og þaðan útskrifaðist Waugh með ágætum árangri árið 1921. Í framhaldinu hlaut hann styrk til náms í sagnfræði við Hertford College í Oxford og dvaldi þar í tvö ár. Waugh sinnti náminu lítið en vingaðist við afmarkaðan hóp efnaðra stúdenta sem settu sterkan svip á lífið í Oxford-háskóla á þessum tíma. Margir þeirra voru listhneigðir og undir sterkum áhrifum af módernískum skáldum á borð við Ezra Pound og T. S. Eliot auk þess að vera tortryggnir á nútímann, tæknihyggju og fjöldaframleiðslu. Hafði þessi félagsskapur mikil áhrif á viðhorf Waugh til frambúðar. Í Oxford átti Waugh í samkynhneigðum ástarsamböndum við a.m.k. tvo aðra nemendur í háskólanum, lengst af við Alastair Hugh Graham, sem kom úr auðugri fjölskyldu.
Eftir að Waugh hvarf frá námi starfaði hann um tíma sem barnaskólakennari í Wales og Buckinghamshire. Fyrsta ritverkið sem hann sendi frá sér var ævisaga um myndlistarmanninn Dante Gabriel Rossetti. Hann sló hins vegar í gegn með fyrstu skáldsögu sinni, Decline and Fall, háðsádeilu sem kom út sama ár og bókin um Rossetti, 1928. Árið eftir kvæntist hann fyrri konu sinni, Evelyn Gardner, en því hjónabandi lauk sviplega nokkrum mánuðum síðar þegar hún yfirgaf hann og tók upp samband við sameiginlegan kunningja þeirra. Sú staðreynd að þau deildu fornöfnum varð til þess að vinir þeirra uppnefndu þau „hann og hún Evelyn“. Á fjórða áratugnum ferðaðist hann um Afríku og Suður-Ameríku sem fréttaritari og ritaði ferðasögur auk þess að nota reynslu sína af fjarlægum löndum í skáldskap. Sem blaðamaður var hann viðstaddur krýningu Haile Selassie Abessiníukeisara í Addis Ababa árið 1930. Á árum seinni heimsstyrjaldarinnar gegndi hann herþjónustu í konunglega sjóhernum, lengst af sem höfuðsmaður. Hann tók m.a. þátt í orrustunni um Krít árið 1941 og fór í herleiðangur undir stjórn Randolph Churchill, sonar Winston Churchill, til Júgóslavíu 1944–1945. Waugh mun hafa komið stuttlega við á Íslandi sumarið 1941 á vegum hersins. Almennt undi hann sér illa í hernum og sagt er að hann hafi verið óvinsæll á meðal undirmanna sinna.
Waugh hlaut alþjóðlegt lof fyrir Endurfundi á Brideshead árið 1945 og telst það frægasta og vinsælasta verk hans. Eftir stríð leitaðist hann hins vegar við að halda sig úr sviðsljósinu. Hann átti erfitt með að sætta sig við mörg af þeim stefnuviðmiðum sem urðu ofan á í bresku samfélagi í kjölfar stríðsins, svo sem er vörðuðu uppbyggingu velferðarkerfis. Lífsstíll hans gerði að verkum að líkamlegri heilsu hans hrakaði mjög. Hann var plagaður af þunglyndi og erfiðleikar með svefn gerðu hann háðan svefnlyfjum. Sérkennileg framkoma setti af stað alls kyns sögusagnir um hann sem furðufugl sem hataðist við nútímann. Engu að síður var hann áfram virtur sem höfundur og satíristi. Þekktasta verk hans eftir stríð er þríleikurinn The Sword of Honour (1952–1961) þar sem hann gerði upp persónulega upplifun sína á seinni heimsstyrjöldinni.
Waugh lést á páskadag 1966.
Sonur Evelyn Waugh, Auberon, haslaði sér völl sem rithöfundur og ritstjóri.
Verk Evelyns Waughs á íslensku
''Endurfundir á Brideshead. Trúarlegar og veraldlegar endurminningar Charles Ryders höfuðsmanns''. Reykjavík: Ugla, 2019.
Uppsala
Uppsala getur átt við eftirfarandi:
Fjölvi
Fjölvi getur átt við:
Mygalomorphae
Mygalomorphae er undirættbálkur 2.000-3.000 frumstæðra kóngulóa sem fuglakóngulær (tarantúlur), skjóðuvefarar og hlerakóngulær tilheyra. Þessar kóngulær einkennast af tveim bóklungum og engum loftæðum, flestar stórar og loðnar. Þær hafa oftast fjóra innganga að hjartanu. Þær lifa flestar á hitabeltissvæðum.
Skeggburkni
Skeggburkni (fræðiheiti: Asplenium septentrionale) er tegund burkna af klettaburknaætt. Skeggburkni vex á þurrum, sólríkum stöðum, til dæmis í klettasprungum. Aðeins þrír skeggburknar eru þekktir á Íslandi, allir í Höfðahverfi í Eyjafirði og er hann því stundum nefndur sjaldgæfasta tegund íslensku flórunnar. Tveir þessara skeggburkna hafa vaxið þar síðan árið 1960 en nýr einstaklingur fannst þar árið 2014. Önnur náttúruleg heimkynni skeggburkna eru í Norður-Ameríku, Evrópu og Asíu.
Skeggburkni er friðlýstur á Íslandi í verndarflokki tegunda í bráðri hættu (CR).
Á hverfanda hveli
Á hverfanda hveli (Gone with the Wind) er bandarísk kvikmynd sem er byggð á samnefndri skáldsögu eftir Margaret Mitchell. Hún var frumsýnd 15. desember 1939 í Atlanta.
Skollamjólk
Skollamjólk (fræðiheiti: Lycogala epidendrum ) er tegund slímsvepps. Skollamjólk er algeng tegund á Íslandi og finnst oftast á trjástubbum í skógum.
thumb|right|Skollamjólk
Kinney Lake
thumb|right|296px|Kinney Lake Kinney Lake er stöðuvatn í Mount Robson Provincial Park, Bresku Kólumbíu, Kanada.
Kentucky
right|400px|thumb|Kortið sýnir staðsetningu KentuckyKentucky er eitt af fylkjum Bandaríkjanna. Kentucky liggur að Illinois, Indiana og Ohio í norðri, Vestur-Virginíu og Virginíu í austri, Tennessee í suðri og Missouri í vestri. Kentucky er 104.659 ferkílómetrar að flatarmáli eða örlítið stærra en Ísland.
Höfuðborg fylkisins heitir Frankfort en Louisville er stærsta borg fylkisins. Lexington er næst stærst. Íbúar Kentucky eru um 4,5 milljónir (2020).
Benedikta Ebbadóttir
thumb|right|Skjaldarmerki Hvide-ættar. Benedikta Ebbadóttir (fædd milli 1165 og 1170, dáin 1199 eða 1200), einnig nefnd Bengta í Svíþjóð, var dönsk hefðarkona á 12. öld og drottning Svíþjóðar frá 1196 til dauðadags.
Benedikta var líklega dóttir danska höfðingjans Ebba Súnasonar Hvide. Hún giftist Sörkvi yngri Karlssyni um eða upp úr 1185 og þegar hann varð konungur Svíþjóðar eftir lát Knúts konungs Eiríkssonar árið 1196 varð hún drottning. Um sama leyti kom föðurbróðir hennar, Andrés Súnason prestur, til Svíþjóðar frá Frakklandi og varð annar helsti kirkjuhöfðingi landsins undir Absalon erkibiskupi, sem raunar var einnig frændi Benediktu drottningar. Hún er sögð hafa verið mjög trúhneigð og studdi kirkjuna í valdabaráttu hennar gegn konungsvaldinu.
Benedikta drottning dó árið 1199 eða 1200. Eini sonur þeirra Sörkvis, Karl, dó á undan móður sinni en hún skildi eftir sig tvær eða þrjár dætur. Ein þeirra var Helena, móðir Katrínar Súnadóttur Svíadrottningar, konu Eiríks hins smámælta og halta.
Local Hero
Local Hero er bandarísk gamanmynd frá árinu 1983.
Úr bálki hrakfalla
Úr bálki hrakfalla (enska: A Series of Unfortunate Events) er röð þrettán skáldsagna eftir bandaríska rithöfundinn Lemony Snicket (Daniel Handler). Bækurnar komu fyrst út í Bandaríkjunum á árabilinu 1999 - 2006. Fyrstu fjórar bækurnar hafa komið út í íslenskri þýðingu Snorra Hergils Kristjánssonar og Helgu Soffíu Einarsdóttur.
Magnús Kristjánsson
Magnús Júlíus Kristjánsson (18. apríl 1862 – 8. desember 1928) var íslenskur athafna- og stjórnmálamaður, alþingismaður í rúma tvo áratugi og fjármálaráðherra 1927 – 1928.
Magnús var fæddur á Akureyri, sonur Kristjáns Magnússonar húsmanns þar og konu hans Kristínar Bjarnadóttur. Hann lærði beykisiðn og lauk prófi í þeirri iðngrein í Kaupmannahöfn 1882. Hann vann síðan að verslunarstörfum á Akureyri og rak eigin útgerð og verslun þar frá 1893 til 1917. Árið 1918 varð hann forstjóri Landsverslunarinnar og gegndi því starfi til 1927.
Hann var alþingismaður Akureyringa 1905-1908 og aftur frá 1913-1922 og síðan landskjörinn þingmaður frá 1926 til dauðadags. Hann átti einnig lengi sæti í bæjarstjórn Akureyrar. Framan af sat Magnús á þingi fyrir Heimastjórnarflokkinn en gekk í Framsóknarflokkinn þegar hann var stofnaður og varð einn af forystumönnum hans. Hann var formaður miðstjórnar flokksins frá 1926. Þann 28. ágúst 1927 tók hann við starfi fjármaálaráðherra í ríkisstjórn Tryggva Þórhallssonar. Hann dó í Kaupmannahöfn í desember 1928 eftir að hafa verið skorinn upp við innvortismeini og tók Tryggvi sjálfur við embætti fjármálaráðherra til bráðabirgða en síðar Einar Árnason.
Kona Magnúsar var Dómhildur Jóhannesdóttir.
St Asaph
thumb|250px|Dómkirkjan í St Asaph.
St Asaph (velska: Llanelwy) er borg og sveitarfélag við ána Elwy í Wales. Árið 2011 voru íbúar 3.355 og er hún því önnur fámennasta borg Bretlands. Borgin liggur nálægt nokkrum sjávarbæjum svo sem Rhyl, Prestatyn, Abergele, Colwyn Bay og Llandudno.
Dómkirkja var reist í borginni á 14. öld. Hún er tilenkuð Asaff heilögum, öðrum biskupi sóknarinnar. Enska heiti borgarinnar er dregið af nafni biskupsins. St Asaph var viðurkennd opinberlega sem borg árið 2012.
Simon Marius
Simon Marius (20. janúar 1573 – 26. desember 1624) var þýskur stjörnufræðingur. Hann fæddist í Gunzenhausen nálægt Nürnberg en varði meiri hluta ævi sinnar í Ansbach.
Marius gaf út verkið Mundus Iovialis árið 1614 þar sem hann lýsti reikistjörnunni Júpíter og tunglum hans. Þar hélt hann því fram að hann hefði uppgötvað fjögur stærstu tungl reikistjörnunnar nokkrum dögum á undan Galíleó Galílei. Í deilum stjörnufræðinganna um fundinn sýndi Galíleó þó fram á að Marius gat aðeins bent á eina athugun sem átti sér stað jafn snemma og athuganir Galíleó og sú passaði við teikningu Galíleó af afstöðu tunglanna frá þeim sama degi sem Galíleó hafði birt 1610. Talið er mögulegt að Marius hafi uppgötvað tunglin á eigin spýtur en þó einhverjum dögum á eftir Galíleó.
Tunglin fjögur urðu þekkt sem Galíleótunglin en nöfn þeirra sem á endanum náðu mestri útbreiðslu eru frá Marius komin. Hann lagði til nöfnin Íó, Evrópa, Ganýmedes og Kallistó í höfuðið á elskendum Seifs sem var grísk fyrirmynd rómverska guðsins Júpíters.
Ragnheiður Jónsdóttir
thumb|Ragnheiður Jónsdóttir og [[Gísli Þorláksson Hólabiskup (1657-1684) ásamt tveimur fyrri konum Gísla, Gróu Þorleifsdóttur og Ingibjörgu Benediktsdóttur. Myndin máluð í Kaupmannahöfn 1684. Þessi mynd er fyrirmynd að myndinni á íslenska 5000 kr. seðlinum. Búnaður kvennanna er svartar hempur, hvítir faldar og barðahattar ofan á földunum.]] Ragnheiður „yngri“ Jónsdóttir (f. 1646, d. 1715) var prófastsdóttir úr Vatnsfirði, dóttir séra Jóns Arasonar (f. 1606, d. 1673) og Hólmfríðar Sigurðardóttur konu hans.
Ragnheiður var ein tólf systkina og varð eiginkona tveggja biskupa á Hólum. Hún var þriðja kona (1674) Gísla Þorlákssonar og seinni kona Einars Þorsteinssonar (1696) en hann varð bráðkvaddur eftir aðeins eins mánaðar hjónaband. Ragnheiður þótti einn besti kvenkostur á Íslandi á sinni tíð og var mikilvirk hannyrðakona. Eftir að Ragnheiður varð ekkja, og fluttist frá Hólum, bjó hún langa hríð á Gröf á Höfðaströnd með Odd digra bróðir sinn sem ráðsmann. Ragnheiður tók nemendur í hannyrðanám, bæði meðan hún var biskupsfrú á Hólum 1674 til 1684, og einnig meðan hún bjó á Gröf.
Myndir af Ragnheiði prýða íslenska 5000 króna seðilinn. Reynt var að finna myndefni sem tengdist íslenskum konum og framlagi þeirra þegar kvennafrídagurinn var nýafstaðinn og kona, Vigdís Finnbogadóttir, orðin forseti Íslands og var Ragnheiður ein af þeim konum í Íslandssögunni sem heimildir eru um. Á framhlið seðilsins er Ragnheiður og fyrri maður hennar Gísli Þorláksson biskup ásamt tveimur fyrri konum Gísla. Á bakhlið seðilsins er Ragnheiður ásamt tveimur stúlkum við hannyrðir og til hliðar er fangamark úr sjónabók Ragnheiðar.
Stórt barokkmálverk sem Ragnheiður lét gera og sem varðveitt er á Þjóðminjasafninu er grunnurinn að mannamyndunum. Á seðlinum sést hún sitja í stól með kistusæti sem hún átti og nú er varðveittur í Þjóðminjasafninu, einnig heldur hún á sjónabók sem er til á safninu. Einnig er stuðst við og altarisklæði úr Laufáskirkju sem talið er hennar verk og með hennar fangamarki. Sjónabók, stóll, tvær fatakistur, trafaöskjur, að minstakosti tvö bréf og handskrifuð sálmabók merkt Ragnheiði hafa varðveist.
Romelu Lukaku
Romelu Menama Lukaku Bolingoli (fæddur 13. maí 1993) er belgískur knattspyrnumaður sem spilar með Inter Milan í láni frá Chelsea í ensku úrvalsdeildinni og belgíska landsliðinu. Hann hefur skorað um 350 mörk í öllum keppnum.
Anderlecht
Lukaku spilaði sinn fyrsta leik fyrir aðallið Anderlecht 24. maí 2009 í leik gegn Standard Liège þegar hann kom inn á sem varamaður á 69. mínútu. Anderlecht tapaði leiknum 1-0. Hann skoraði sitt fyrsta mark fyrir Anderlecht gegn Zulte Waregem á 89. mínútu eftir að hafa komið inn á á 69. mínútu.
Chelsea
Í ágúst árið 2011 skrifaði Lukaku undir samning við Chelsea. Hann fékk treyju númer 18 og samningurinn var til fimm ára. Hann spilaði sinn fyrsta leik í 3-1 sigri gegn Norwich City, þegar hann kom inn á sem varamaður á 83. mínútu fyrir Fernando Torres. Lukaku var í fyrsta sinn í byrjunarliði Chelsea í deildarbikarleik gegn Fulham. Chelsea vann leikinn í vítaspyrnukeppni. Lukaku spilaði hins vegar aðallega í varaliði Chelsea á þessu tímabili, en þann 13. maí 2012 var hann í fyrsta skiptið í byrjunarliði Chelsea í deildinni þegar liðið tók á móti Blackburn Rovers. Lukaku var valinn maður leiksins og átti m.a. stoðsendingu á John Terry sem skoraði fyrsta mark Chelsea. Lukaku var hins vegar óánægður með hversu lítið hann fékk að spila á tímabilinu og eftir að Chelsea vann Meistaradeildina vildi hann ekki halda á bikarnum því honum leið ekki eins og sigurvegara. Þann 9. ágúst 2021 er Lukaku kynntur aftur til félagsins 10 árum eftir að hafa skrifað fyrst undir samning við félagið.
Lán til West Bromwich Albion
Þann 10. ágúst 2012 fór Lukaku á lán West Bromwich Albion. Hann skoraði sitt fyrsta mark í deildinni átta dögum seinna, eftir að hafa komið inn á sem varamaður á 77. mínútu í 3-0 sigri á Liverpool. Hann spilaði sinn fyrsta heila leik gegn Reading þar sem hann skoraði eina mark leiksins. Þann 24. nóvember kom Lukaku inn á þegar 20 mínútur voru eftir af leik gegn Sunderland. Í þeim leik skoraði hann úr víti og átti stoðsendingu á Marc-Antoine Fortuné, en WBA vann leikinn 4-2. Þann 12. janúar skoraði hann tvisvar og kom West Bromwich Albion í 0-2 forystu gegn Reading sem komu til baka og unnu leikinn 3-2. Orðrómar fóru að ganga um það að Lukaku vildi vera hjá West Brom næsta tímabil líka en hann staðfest það hins vegar í viðtali við blaðamenn að hann vildi verða goðsögn hjá Chelsea. Lukaku kom inn á af varamennabekknum í leik gegn Liverpool þann 11. febrúar og skoraði sitt 10. mark í deildinni. Þá skoraði hann tvö mörk í heimasigri WBA gegn Sunderland, en leikurinn fór 2-1. Í leik gegn Swansea City þann 9. mars skoraði Lukaku jöfnunarmark í leik sem WBA vann. Þann 19. maí kom hann inn á sem varamaður í hálfleik gegn Manchester United og skoraði þrennu í 5-5 jafntefli. Þetta reyndist vera síðasti leikur Sir Alex Ferguson sem stjóri Manchester United. Þrátt fyrir að hafa verið lánaður frá Chelsea skoraði hann fleiri mörk nokkur annar leikmaður Chelsea í deildinni þetta tímabilið. Þá var hann 6. hæsti markaskorari tímabilsins 2012-13 með 17 mörk.
Lán 2013-2014
Lukaku virtist útiloka að fara aftur á láni næsta tímabil og spilaði tvo deildarleiki með Chelsea í byrjun tímabilsins 2013-14. Hann kom einnig inn á sem varamaður 2013 UEFA Super Cup, þar sem hann klúðraði síðustu vítaspyrnu Chelsea sem gerði það að verkum að Bayern München sigraði. Á síðasta degi félagsskiptagluggans fór hann á láni til Everton. Hann spilaði sinn fyrsta leik fyrir Everton gegn West Ham 21. september 2013 þar sem hann skoraði sigurmark Everton í leik sem endaði 3-2. Þá skoraði hann tvisvar í sínum fyrsta leik á Goodison Park, heimavelli Everton, þegar þeir unnu 3-2 gegn Newcastle. Í næsta leik skoraði hann fyrsta mark leiksins gegn Manchester City en sá leikur endaði 3-1 fyrir Manchester City. Hann hélt áfram á góðu róli og skoraði í 2-0 sigri gegn Aston Villa og tvisvar gegn Liverpool FC í leik sem endaði 3-3. Þann 1. mars skoraði hann síðan eina mark leiksins í leik gegn West Ham.
2014-2017
Tímabilið 2016-2017 skoraði Lukaku í einum leik þrennu á 11 mínútum og 37 sekúndum. Einnig skoraði hann fernu í 6-3 sigri gegn Bournemouth. Hann var valinn í lið ársins og hafði skorað yfir 20 mörk á þremur tímabilum með Everton. Í mars 2017 hafnaði Lukaku nýjum samningi við félagið.
Internazionale
Lukaku hélt til Inter Milan sumarið 2019. Honum gekk mjög vel að skora hjá félaginu. Hann vann Serie A titil með Inter tímabilið 2020-2021. Félagið neyddist til þess að selja hann síðla sumars 2021 vegna fjárhagsvandræða félagsins, stuttu eftir að framkvæmdastjóri Inter sagði að hann væri ósnertanlegur það sumar.
Chelsea
Lukaku hélt til Chelsea, 10 árum eftir að hann skildi við félagið. Hann varð dýrasti leikmaður heims þegar tillit var tekið til þess heildarverðs sem hann hafði verið seldur á. Lukaku skoraði í sínum fyrsta leik gegn Arsenal í endurkomunni. Lukaku missti sæti sitt í byrjunarliðinu þegar leið á tímabilið eftir deilur við Thomas Tuchel knattspyrnustjóra. Hann fór aftur til Inter í Mílanó á láni sumarið 2022.
Belgíska landsliðið
Lukaku var í U-21 liði Belgíu og skoraði þar í sínum fyrsta leik gegn Slóveníu. Þann 24. febrúar var hann kallaður í aðallið Belgíu fyrir vináttuleik gegn Króatíu. Þann 17. nóvember 2010 skoraði hann sín fyrstu tvö mörk fyrir belgíska landsliðið í vináttuleik gegn Rússlandi. Þá skoraði hann einnig í vináttuleik gegn Hollandi sem endaði 4-2 fyrir Belgíu. Þann 11. október 2013 skoraði Lukaku tvö mörk er Belgía vann Króatíu 2-1 og tryggðu sér þar með þátttökurétt á Heimsmeistaramótinu í Brasilíu 2014.
Lukaku er markahæsti landsliðsmaður Belga.
Jon Wellner
Jon Wellner (fæddur 11. júlí 1975) er bandarískur leikari sem er þekktastur fyrir hlutverk sitt sem Henry Andrews í CSI: Crime Scene Investigation.
Einkalíf
Wellner fæddist í Evanston í Illinois í Bandaríkjunum.
Wellner er með arfgengan augnsjúkdóm sem kallast Retinitis Pigmentosa og hefur hann unnið mikið fyrir samtökin Foundation Fighting Blindness sem berjast fyrir lækningu og meðferð gagnvart sjúkdómnum.
Ferill
Wellner kom fyrst fram á sjónvarsviðið árið 2001 í sjónvarpsþáttum á borð við: Becker, Gilmore Girls og Thieves. Einnig kom hann fram í kvikmyndinni Brown Eyed Girl sama ár. Árið 2005 var honum boðið gestahlutverk í sjónvarpsþættinum CSI: Crime Scene Investigation sem Henry Andrews og hefur síðan 2005 verið fastur aukaleikari í þættinum.
Hreppsnefnd Rípurhrepps
1994
Úrslit úr hreppsnefndarrkosningunum 28. maí 1994.
Eftirfarandi fulltrúar skipuðu sveitarstjórn:
1990
Úrslit úr hreppsnefndarkosningunum 26. maí 1990. Aðeins einn listi bauð sig fram og var því sjálfkjörið. .
Eftirfarandi fulltrúar skipuðu sveitarstjórn:
1986
Úrslit úr hreppsnefndarkosningunum 14. júní 1986. Aðeins einn listi bauð sig fram, Frjálslyndir kjósendur, og var því sjálfkjörið. .
Eftirfarandi fulltrúar skipuðu sveitarstjórn:
1982
Úrslit úr sveitarstjórnarkosningunum 22. maí 1982
Eftirfarandi fulltrúar skipuðu sveitarstjórn:
1966
Úrslit úr hreppsnefndarkosningunum 26. júní 1966. .
Eftirfarandi fulltrúar skipuðu sveitarstjórn:
1962
Úrslit úr hreppsnefndarkosningunum 24. júní 1962
Eftirfarandi fulltrúar skipuðu sveitarstjórn:
Bombus kashmirensis
Bombus kashmirensis er tegund af humlum, ættuð frá fjöllum mið-Asíu.
Hún er yfirleitt hvít fremst með svartan miðflekk, þar fyrir aftan hvít með gulan og svo rauðgulan enda. Drottningar eru um 17 mm langar, þernur 10 - 15 mm og druntar 15 til 16 mm. Tungan er stutt, og kjálkarnir kröftugir.
Hoya fischeriana
Hoya fischeriana er fjölær jurt í vaxblómaættkvísl. Útbreiðslan er á Samóa.
Kymenlaakso
thumb|Kort. Kymenlaakso (sænska: Kymmenedalen) er hérað í Finnlandi. Það á landamæri að Uusimaa, Päijät-Häme, Suður-Savo, Suður-Karelíu og Leníngradfylki í Rússlandi. Það er kennt við dalinn sem fljótið Kymijoki rennur um en það er eitt stærsta fljót Finnlands. Kymenlaakso var eitt fyrsta hérað landsins sem iðnvæddist. Pappírsvinnsla varð mikilvæg.
Íbúar eru um 175.000 (2019) og er flatarmál héraðsins um 5.600 ferkílómetrar. Kotka og Kouvola eru stærstu borgirnar.
Torneträsk
thumb|Vatnið. thumb|Staðsetning. Torneträsk er stöðuvatn í Norðvestur-Lapplandi, sveitarfélaginu Kiruna, 332 km² að flatarmáli. Torneträsk er sjöunda (eða sjötta, eftir því hvernig reiknað er) stærsta stöðuvatn Svíþjóðar. Það er jafnframt annað dýpsta stöðuvatn Svíþjóðar og stærsta fjallavatn í Skandinavíu. Abisko-þjóðgarðurinn er við suðvesturhluta vatnsins sem og Laponia sem er á verndarminjasvæði UNESCO.
Päijät-Häme
thumb|Kort. Päijät-Häme er hérað í suður-Finnlandi. Það er norðan við fjölmennasta héraðið Uusimaa. Íbúar eru um 200.000 (2019) og er stærð þess um 6.560 ferkílómetrar. Stærsta borgin er Lahti. Næststærsta vatn landsins, Päijänne, er í norðurhlutanum.
Wendell Clausen
Hann nam enskar bókmenntir og latínu til B.A.-prófs í Washington-háskóla. Þaðan hélt hann til Chicago-háskóla og lauk þaðan doktorsprófi þremur árum síðar. Hann kenndi fornfræði við Amherst-háskóla (1948-1959) og síðar á Harvard þar sem hann var prófessor í grísku og latínu (1959-1982), síðan Victor S. Thomas-prófessor í grísku og latínu (1982-1988) og að lokum Pope-prófessor í latínu og latneskum bókmenntum (1988-1993).
Hann var frumkvöðull í rannsóknum á tengslunum milli latnesks kveðskapar og grísks kveðskapar frá helleníska tímanum
Preacher
Preacher er myndasögusería, skrifuð af Garth Ennis og teiknuð af Steve Dillon. Aðalpersónan, Jesse Custer, er fyrrverandi predikari sem býr í Texas og verður andsetin af „Genesis“ sem er afkvæmi engils og djöfuls. Guð er hættur störfum í himnaríki og allt virðist vera að fara úr böndunum, því svo virðist sem að Genesis eigi eftir að valda heimsenda. Jesse, sem hefur enga hugmynd um þetta enn, fer í leiðangur um Bandaríkin að leita svara. En nokkrir vilja hann feigan, s.s. Arseface og Saint of Killers.
Arseface
Arseface er erkióvinur Jessi Custer. Hann er sonur lögreglustjórans sem að Jessi varð óbeint að bana, þegar hann skipaði honum að hafa mök við sjálfan sig, sem olli því að reðurinn varð ónothæfur og hann framdi því sjálfsmorð. Arseface kennir Jessi um og heitir þess að drepa hann. Hann er kallaður Arseface sökum þess hvað hann er afmyndaður í andlitinu (sem veldur einnig alvarlegum málgalla). Afmyndun þessi stafar af því að í kjölfar þess að Kurt Kobain framdi sjálfsmorð, gerði Arseface heiðarlega tilraun til hins sama, en tókst ekki betur en að skjóta framan af andlitinu á sér. (Sjá Preacher bindi 4: Ancient History)
Mánajurt
Mánajurt (fræðiheiti: Botrychium boreale) er sjaldgæfur burkni af naðurtunguætt sem vex aðallega á norðurhluta Íslands. Hún er með stuttann, uppréttann jarðstöngul með einu blaði.
Kanta-Häme
thumb|Kort. Kanta-Häme er hérað í suður-Finnlandi. Íbúar eru um 171.000 (2019) og er stærð þess eru rúmlega 5.700 ferkílómetrar. Hämeenlinna er stærsta borgin.
Rauðþörungar
thumb|Mastocarpus stellatus Rauðþörungar (fræðiheiti: Rhodophyta) eru þörungar sem finnast nær eingöngu í sjó og telur fylkingin yfir 5000 tegundir. Langflestir rauðþörungar lifa í fjörum eða grunnum sjó og eru þar botnfastir á klettum, steinum eða gróðri. Rauðþörungar eru nánast allir fjölfrumungar og yfirleitt frekar stórir og nokkrir sm á lengd og breidd, oftast þráð- eða blaðlaga. Algengar tegundir í fjörum eru fjörugrös (Chondrus crispus), söl (Palmaria palmata) og purpurahimna (Porphyra umbilicalis).
Gallblaðra
thumbnail|Skýringarmynd sem sýnir gallblöðru, lifur og bris. Gallblaðra er perulaga líffæri sem mörg spendýr hafa og geymir gall þangað til líkaminn þarf á því að halda. Lifrin myndar gall til að hjálpa til við meltingu á fæðu en stundum of mikið af því og þá geymist umframmagn þess í gallblöðrunni. Skeifugörnin sér síðan um að mynda hormón sem segja gallblöðrunni hvenær hún á að losa gall inn í meltingarkerfið. Sumar tegundir, s.s. hestar, rottur og hjartardýr hafa ekki gallblöðru heldur er jafnt seyti galls út í mjógirnið.
Actinidia styracifolia
Actinidia styracifolia er klifurrunni í Actinidiaceae ætt. Hún er einlend í Kína (Fujian, Guizhou, Hunan, Jiangxi.).
Barnahjálp Sameinuðu þjóðanna
Barnahjálp Sameinuðu Þjóðanna (UNICEF) var stofnað í desember 1946 eftir seinni heimsstyrjöldina. Heimstyrjöldin skildi hundruði barna eftir án matar, fata og öruggs húsaskjóls og því var UNICEF stofnað. UNICEF átti aðeins að vera tímabundið verkefni sem átti að sinna börnum úr stríðinu en 1953 var samþykkt að gera þau að formlegri undirstofnun allsherjaþingsins. Árið 1965 fengu þau friðarverðlaun nóbels fyrir að sameins heimsbygðinna í að vinna að réttindum barna.
Flestum aðildarþjóðum SÞ þótti yfirlýsingin ekki nægja til að vernda réttindi barna og var því árið 1979 hafist handa við að undirbúa nýjan samaning sem í dag er best þekktur sem barnasáttmáli sameinuðu þjóðanna. Samningurinn var síðan samþykktur og undirritaður 20. nóvember árið 1989. Sáttmálinn hefur að geyma ýmis grundvallarréttindi og tryggir öllum börnum upp að 18 ára aldri sérstaka vernd og umönnun. Sömuleiðis endurspeglar sáttmálinn nýja sýn á hlutverk og stöðu barna og tekur fram að öll börn eigi rétt á því að vera fullgildir þátttakendur í samfélaginu. Sáttmálinn var fullgildur í lög á Íslandi 20. nóvember 2013
UNICEF er starfandi að einhverju leiti í 190 löndum. Aðal stefnumótun og stjórnun samtakana fer fram í höfuðstöðvum Sameinuðu þjóðanna í New York. Samtökin eru með dreifingarstöð sína staðsetta í Kaupmannahöfn, hún sér m.a um að dreifa lyfjum (bólusetningarlyf) til þróunarlanda. UNICEF rekur einnig rannsóknarstofur í Flórens, Japan og Brussel.
Í 36 löndum er svo kallaðar landsnefndir Unicef starfandi. Aðalverkefni þessara nefnda er að halda uppi fræðslu um réttindi barna, búa til skýrslur, safna styrkjum til verkefna UNICEF og selja UNICEF vörur. Þessar nefndir eru undir ströngu fjárhagseftirliti frá UNESCO ráði. UNICEF er með opið bókhald og getur hver sem er fengið að skoða það. Þau gefa út þær upplýsingar að 80% af söfnuðu féi fer beint til barnanna 20% fer í að halda uppi rekstri.
UNICEF vinnur eftir 4 ára áætlun sem var sett 2014 og á að ljúka 2017. Áætlunin var sett útfrá niðurstöðum fyrri áætlana og þeim lærdóm sem þau höfðu dregið af þeim. Megin markmið áætlunarinnar er að viðurkenna réttindi hver barns og þá sérstaklega þeirra sem er verst stödd.
í áætluninni er talað um 5 megin markmið, þau eru:
Íslandsdeild Barnahjálpar Sameinuðu þjóðana var stofnuð þann 12. mars 2004 og er sjálfseignarstofnun. Starf þeirra felst í því að berjast fyrir réttindum barna á Íslandi með hagmunagæslu og réttindafræðslu. Það er gert með ýmsum hætti, m.a er staða barna á Íslandi skoðuð og skýrslur gerðar, einnig er gefið út fræðsluefni um réttindi barna. UNICEF á Íslandi vinnur einnig að söfnun fyrir verkefni erlendis. Peningur í slík verkefni kemur aðalega frá mánaðarlegum styrktaraðilum sem eru kallaðir heimsforeldrar. Einnig er hægt að gefa einstakt framlag en það er oftast gefið í formi sannra gjafa sem UNICEF selur.
1491-1500
1491–1500 var 10. áratugur 15. aldar.
1699
Árið 1699 (MDCXCIX í rómverskum tölum) var 99. ár 17. aldar. Það hófst á fimmtudegi samkvæmt gregoríska tímatalinu eða sunnudegi samkvæmt júlíska tímatalinu sem er tíu dögum á eftir.
Atburðir
thumb|right|Danska sálmaskáldið Thomas Kingo
Þykkvalúra
Þykkvalúra (fræðiheiti: Microstomus kitt) eða sólkoli er flatfiskur af flyðruætt. Hún á heimkynni sín í grunnum höfum í Norður-Evrópu, þar sem hún lifir á sand- eða leirbotni í um 200 metra dýpi. Þykkvalúran hefur lengi verið í hávegum höfð sem matfiskur þó ekki hafi verið mikið veitt af henni við Íslandsstrendur, hún kemur mest sem aukafli við veiðar á kola enda heldur hún sig á svipuðum slóðum og þeir.
Lýsing
Þykkvalúra eða sólkoli er beinfiskur, nokkuð hár og þykkur. Haus þykkvalúrunnar er lítill og kjafturinn smár og endastæður. Varirnar eru þykkar og tennurnar á skoltum hennar fremur smáar á dökku hliðinni, en stærri á þeirri ljósu. Augu þykkvalúrunnar eru smá og uggar hennar eru svipaðir og annarra flatfiska, bakugginn nær frá styrtlunni og fram á haus, en raufaruggi hennar nær frá rauf og aftur að styrtlu. Eyr- og kviðuggarnir eru frekar smáir og sporðurinn meðal stór. Hreistrið er slétt og smátt, roðið þykkt og slímugt og þess vegna er þykkvalúran mjög hál viðkomu, rákin er greinileg og bein, en þó með boga yfir eyruggann. Stærð þykkvalúrunnar er oftast um 20-40 cm, en stærsta sem veiðst hefur á Íslandi er 63 cm, en hún á að geta náð að minnsta kosti 66 cm lengd og 2 kg. Þykkvalúran er rauðgrá eða rauðbrún á dökku hliðinni með dökkum blettum, en ljós á vinstri hliðinni.
Heimkynni
Heimkynni þykkvalúrunnar eru í Norðaustur-Atlantshafi, frá Hvítahafi og suður til Noregs, inn í Skagerak, Kattegat og til  Danmerkur. Hún lifir í Norðursjónum og allt í kring um Bretlandseyjar og suður í Biskajaflóa. Hún lifir einnig við Færeyjar, og auðvitað Ísland. Við Ísland er þykkvalúran allt í kringum landið, hún er algengust í hlýja sjónum suðvestan-, sunnan- og suðaustanlands, en lítið er um hana á kaldari slóðum.
Lífshættir
Þykkvalúran hrygnir á 50-70 metra dýpi við suður- og suðvesturstöndina. Hrygningin hefst í maí og lýkur í ágúst. Eggin eru 1,15-1,45 mm í þvermál og klakið tekur 8 daga miðað við 8-10 °C. Lirfan er um 4,7-5,5 mm við klak. Þegar lirfurnar hafa náð um 15-20 mm leita þær til botns og lifa þar. Vöxtur þykkvalúrunnar fer eftir fæðuframboði, líkt og hjá öðrum fiskum. Hængarnir vaxa hraðar en hrygnurnar en þær taka þó fram úr hængnum með aldrinum, og verða einnig eldri.
Nytsemi
Talsvert hefur verið veitt af þykkvalúrunni, en árið 1937 fór afli Íslendinga í 3000 tonn, en hafði verið um og undir 2000 tonnum áður. Heildarafli á Íslandsmiðum árið 1950 var um 2200 tonn og var hann í kringum það (1500-2500) fram til 1965-6, en afli minnkaði þá og var orðinn nánast ekki neinn í kringum 1976-7. En þegar kom að því að kvótakerfið var sett á hófst sókn í þykkvalúruna aftur og hefur hún aukist jafnt og þétt síðan með sveiflum, og er nú komin í um 2500 tonn. Fyrir kvótaárið 2008/2009 er mælt með veiðum uppá 1600 tonn. Þykkvalúran er helst veidd í botntroll og net og mest er flutt út af þykkvalúrunni með gámaflutningi og næstmest er hún fryst í landi.
Einarsfjörður
thumb|250px|Fjallið Illerfissalik (Búrfell) við botn Einarsfjarðar. Einarsfjörður (g. Igalikup Kangerlua eða Igaliko-fjorden) er fjörður skammt frá Eiríksfirði á Grænlandi, annar meginfjörður hinnar fornu Eystribyggðar. Þar voru Garðar, biskupssetur Grænlands og önnur besta jörðin í Eystribyggð á eftir Brattahlíð.
Einarsfjörður var nefndur eftir Einari Þorgeirssyni, en faðir hans var Þorgeir leysingi en ekki er vitað um föðurnafn hans. Í Eiríks sögu rauða segir að Einar hafi beðið Guðríðar Þorbjarnardóttir en faðir hennar hafi ekki viljað gifta hana þrælssyni.
Fjörðurinn er 65 kílómetra langur og stendur bærinn Qaqortoq við fjörðinn.